140 



rendek gyanánt, hol meg csak az egyenesszárnyúak között szere- 

 pelnek. A tolltetveket (Mallophaga) egyszer a félfedelüekhez, másszor 

 pedig az egyenesszárnyuakhoz számítják. 



A legnagyobb nézeteltérések azonban a reczésszárnyuak és 

 egyenesszárnyúak rendjeire nézve tapasztalhatók. E rovarok között 

 ugyanis a szervezet, fejlődés és életmód tekintetében oly nagy vál- 

 tozatosság uralkodik, hogy az egyes csopoitok határai a különböző 

 felfogásokhoz képest sokat ingadoztak. Ujabb időben végre mégis 

 általánosan el lett fogadva, hogy a nem-tökéletes átalakulással biró 

 szitakötők és legközelebbi rokonaik a tökéletes átalakulással biró 

 valódi reczésszárnyuak (Nearoptera) közöl külön választandók s az 

 egyenesszárnyuakhoz csatolandók. De ez az osztályozás sem állhat 

 meg ; mert e rovarok morphologiai jellemvonásaik- és fejlődési vi- 

 szonyaiknál fogva külön rendet, az ál-reczésszárnyuak (Pseudoneuro- 

 pterá) rendjét képezik. Ugyanazon oknál fogva külön kell választani 

 az egyenesszárnyuaktól másfelől a fülbemászókat is, mint a bőrszár - 

 nyuak (Dermatoptera) rendjét. 



A boncz- ós fejlődéstani viszonyokból kitűnik, hogy ez a négy 

 rovarrend sok olyan közös jellemvonással bir, a mely azt vala- 

 mennyi többi rovarrendtől megkülönbözteti. A. S. Packard, a ki e 

 viszonyokat behatóan tanulmányozta, ezek alapján e négy rovarrendet 

 Phyloptera név alatt csoportosítja, — mintegy jelezni akarván 

 e névvel, hogy e négy rovarrend volt az, a melytől a többi maga- 

 sabb fejlettségű rovarrendek leszármaztak. Packard eme tanul- 

 mányainakeredményét az éjszak- amerikai Egyesült-Államok hivatalos 

 entomologiai bizottságának 1883-ban megjelent harmadik jelentésé- 

 ben*) tette közzé, mely alkalommal kiterjeszkedvén egyszersmind a 

 többi rovarrendekre, a rovarok osztályozására is új rendszert állí- 

 tott fel. 



Minthogy ez a rendszer a legújabb vizsgálatok eredményeinek 

 kellő figyelembevételével készült és a tudomány jelenlegi színvona- 

 lának megfelel, érdemesnek tartom azt olvasóinknak szintén bemu- 

 tatni. Packard az eddig felállított rendszerektől mindenek előtt 

 abban tér el, hogy a szokásos felosztást tökéletes és nem-tökéletes 

 átalakulási! rovarokra egészen elhagyja ; e helyett más szempontok 

 szerint csoportosítja az egyes rendeket s e csoportokat fő-rendeknek 

 (superorders) nevezi. 



') Third Report of the United States Entomological Commission. Wa- 

 shington, 1883. 



